Administrativna podjela Fidžija
<s>Administrativne jedinice Fidžija organizirane su u tri razine, s tim da su od nacionalnog samoupravnog značaja samo dvije.</s><s>Najviše administrativne jedinice su divizije, kojih ima četiri, a koje su dalje podijeljene na provincije, kojima upravljaju provincijska vijeća.</s><s>Najmanje administrativne jedinice su distrikti.</s>

<s>Što se naselja tiče, dva imaju službeni status grada - glavni grad Suva i Lautoka - dok su ostala veća naselja organizirana kao općine.</s><s>Manja naselja organizirana su kao sela (koro).</s>

<s>Divizije</s>

<s>Temeljne administrativne jedinice na Fidžiju su divizije.</s><s>Ima ih ukupno četiri, a u suštini se radi o aglomeraciji provincija koje, samostalno, imaju malo administrativnih funkcija, ali služe boljoj koordinaciji djelovanja provincija u svom sastavu.</s><s>Na čelu divizije nalazi se povjerenik (Commissioner), kojeg imenuje vlada.</s><s>Divizije Fidžija su:</s>

<s>Centralna divizija, sa središtem u Suvi
 Sjeverna divizija, sa središtem u Labasi
 Istočna divizija, sa središtem u Levuki
 Zapadna divizija, sa središtem u Lautoki</s>

<s>Provincije</s>

<s>Provincije su administrativne jedinice druge razine, međutim su najvažnije u samoupravnom smislu.</s><s>Ima ih ukupno četrnaest, a svakom upravlja Provincijsko vijeće.</s><s>Provincijska vijeća imaju vrlo široke ovlasti te mogu čak, uz odobrenje centralnih vlasti, nametati lokalne poreze.</s><s>Centralna vlast potvrđuje i izvršnog čelnika vijeća (Roko Tui), koji je u pravilu plemenski poglavica, mada su se posljednjih godina i "pučani" počeli pojavljivati na toj poziciji.</s><s>Provincije su:</s>

<s>Historijski značaj provincija i provincijskih vijeća bio je puno veći, s obzirom da su preko Velikog vijeća poglavica i Senata mogli direktno utjecati na nacionalnu politiku.</s><s>Međutim, nakon što je ustavnim reformama 2013. godine te naknadnim političkim odlukama došlo do reforme nacionalne strukture vlasti (konkretno, ukinuti su i Senat i Veliko vijeće), utjecaj provincijskih vijeća na nacionalnoj razini postao je minoran.</s>

<s>Rotuma</s>

<s>Otok Rotuma, koji se nalazi sjeverno od temeljnog arhipelaga, uživa posebni samoupravni status kao zavisni teritorij.</s><s>Taj je status stekao Zakonom o Rotumi iz 1927. godine.</s><s>Za statističke potrebe, Rotuma se svrstava u Istočnu diviziju, međutim administrativno je potpuno nezavisna te ima vlastito vijeće, čiji je status jednak onom provincijskih vijeća.</s>

<s>Naselja</s>

<s>Naselja na Fidžiju dijele se na tri temeljne skupine.</s><s>Najveći status uživaju Suva i Lautoka, koji imaju status grada, dok još deset većih naselja uživa status općine; to su Ba, Labasa, Lami, Levuka, Nadi, Nasinu, Nausori, Sigatoka i Tavua.</s><s>Ostala naseljena mjesta organizirana su kao sela (koro).</s>

<s>Središta većih naselja čine zasebne administrativne jedinice, distrikte, kojih ima ukupno 17, zajedno s nekim manjim naseljima koja imaju taj status.</s>

<s>Vanjske veze 
 Population statistics
 Local Government in Asia and the Pacific - Fiji</s>

<s>Fidži</s>

